Document ID: 31994D0355

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 21ης Απριλίου 1994 για τη χορήγηση απαλλαγής στο διοικητικό συμβούλιο του ευρωπαϊκού ιδρύματος για τη βελτίωση των συνθηκών διαβίωσης και εργασίας (Δουβλίνο) σχετικά με την εφαρμογή του προϋπολογισμού του για το οικονομικό έτος 1992 (94/355/ΕΚ)
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
- έχοντας υπόψη τη συνθήκη ΕΚ, και ιδίως το άρθρο 206 αυτής,
- έχοντας υπόψη το λογαριασμό διαχείρισης του ευρωπαϊκού ιδρύματος για τη βελτίωση των συνθηκών διαβίωσης και εργασίας, καθώς και τη σχετική έκθεση του Ελεγκτικού Συνεδρίου (C3-0488/93),
- έχοντας υπόψη την απόφαση του Συμβουλίου της 21ης Μαρτίου 1994 (C3-0149/94),
- έχοντας υπόψη την έκθεση της επιτροπής ελέγχου του προϋπολογισμού (Α3-0181/94).
1. επισημαίνει τα ακόλουθα στοιχεία των λογαριασμών διαχείρισης του ευρωπαϊκού ιδρύματος για τη βελτίωση των συνθηκών διαβίωσης και εργασίας:
Οικονομικό έτος 1992 "(σε Ecu) Έσοδα 11 122 643, 1. Επιδοτήσεις της Επιτροπής 10 874 103, 2. Τραπεζικοί τόκοι 186 798, 3. Άλλα 61 741, Δαπάνες 1. Τελικές πιστώσεις προϋπολογισμού 10 785 000, 2. Αναλήψεις υποχρεώσεων 10 547 620, 3. Αχρησιμοποίητες πιστώσεις 237 379, 4. Πληρωμές 8 646 761, 5. Μεταφορές από το 1991 2 064 216, 6. Πληρωμές από μεταφερθείσες πιστώσεις 1 959 720, 7. Μεταφερθείσες και ακυρωθείσες πιστώσεις (5-6) 104 496, 8. Μεταφορές στο 1993 1 900 858, 9. Ακυρώσεις (1-4-8) 237 379,
2. επισημαίνει ότι το Συμβούλιο θέσπισε το νέο δημοσιονομικό κανονισμό του Ιδρύματος στις 30 Ιουνίου 1993- ζητεί από το Ίδρυμα να συνεχίσει τις προσπάθειές του προκειμένου να ευθυγραμμίσει τις διοικητικές του διαδικασίες με τις διατάξεις του εν λόγω κανονισμού-
3. τονίζει ότι η επιδότηση από τον προϋπολογισμό της Ευρωπαϊκής Κοινότητας πρέπει να καταβάλλεται με δόσεις έως την 15η ημέρα κάθε τριμήνου και σύμφωνα με τις σχετικές απαιτήσεις- ζητεί από το Ίδρυμα να διασφαλίσει πως οι προβλέψεις του όσον αφορά τις πραγματικές ανάγκες για κάθε τρίμηνο να είναι όσο το δυνατόν ακριβέστερες-
4. επισημαίνει πως δεν δόθηκε επίσημη απάντηση από την κυβέρνηση της Ιρλανδίας στα επανειλημμένα διαβήματα του Ιδρύματος που αποσκοπούσαν στην επίτευξη συμφωνίας όσον αφορά την ιδιοκτησία του οικοπέδου στο οποίο βρίσκεται το νέο κτίριο του Ιδρύματος-
5. καλεί, ως εκ τούτου, την Επιτροπή να υποβάλει, εγκαίρως για τη διαδικασία του προϋπολογισμού για το 1995, έκθεση στην επιτροπή ελέγχου του προϋπολογισμού περιγράφοντας την κατάσταση και καταθέτοντας προτάσεις σχετικά με την ιδιοκτησία του οικοπέδου στο οποίο βρίσκεται το νέο κτίριο του Ιδρύματος-
6. λαμβάνει υπόψη τα λεπτομερή στοιχεία που έλαβε σε απάντηση του αιτήματος του Κοινοβουλίου για έκθεση με θέμα τη διαχείριση των συμβάσεων του Ιδρύματος για την περίοδο μεταξύ 1983 και 1992. Αναθέτει στην επιτροπή ελέγχου του προϋπολογισμού να αναλύσει τα εν λόγω στοιχεία και να του επιβάλει κατάλληλη έκθεση- καλεί το Ίδρυμα να υποβάλλει εφεξής ετήσια έκθεση στο Κοινοβούλιο σχετικά με τη διαχείριση των συμβάσεών του, και ζητεί από το Ελεγκτικό Συνέδριο να επεκτείνει τον ετήσιο λογιστικό του έλεγχο και στον εν λόγω τομέα-
7. υπενθυμίζει ότι, στο πλαίσιο των νέων δημοσιονομικών διατάξεων του Ιδρύματος, το Κοινοβούλιο απαιτείται να συμπεριλαμβάνει στις αποφάσεις του για τη χορήγηση απαλλαγής αξιολόγηση της ευθύνης του διοικητικού συμβουλίου όσον αφορά τη δημοσιονομική διαχείριση για το εξεταζόμενο οικονομικό έτος- καλεί, ως εκ τούτου, το Ελεγκτικό Συνέδριο να διασφαλίσει ότι στους ετήσιους λογιστικούς του ελέγχους θα παρέχει τις αναγκαίες πληροοφορίες που θα επιτρέψουν στο Κοινοβούλιο να εκπληρώνει την προαναφερθείσα υποχρέωση-
8. χορηγεί απαλλαγή στο ευρωπαϊκό ίδρυμα για τη βελτίωση των συνθηκών διαβίωσης και εργασίας σε σχέση με την εφαρμογή του προϋπολογισμμού του για το οικονομικό έτος 1992, με βάση την έκθεση του Ελεγκτικού Συνεδρίου-
9. αναθέτει στον Πρόεδρό του να διαβιβάσει την παρούσα απόφαση στο διοικητικό συμβούλιο του ευρωπαϊκού ιδρύματος για τη βελτίωση των συνθηκών διαβίωσης και εργασίας, το Συμβούλιο, την Επιτροπή και το Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα των Ευρωπαϊκών Κοινοτήτων, σειρά "L".
Στρασβούργο, 21 Απριλίου 1994.

Labels: 2
15